
REFERAT

Având în vedere Legea nr. 24/2007, privind reglementarea şi administrarea spaţiilor verzi din zonele urbane, prin care autorităţile publice locale au obligaţia să asigure integritatea, refacerea, îngrijirea, protecţia şi conservarea spaţiilor verzi pentru menţinerea biodiversităţii lor, să elaboreze şi să aplice un complex de măsuri privind aducerea şi menţinerea spaţiilor verzi în starea corespunzătoare funcţiilor lor şi să asigure finanţarea materialului dendrofloricol şi a lucrărilor aferente necesare pentru amenajare şi regenerarea vegetaţiei în spaţiile verzi;

Primăria Municipiului Timişoara a întocmit în cursul lunii iulie 2008 Studiul de Fezabilitate pentru Amenajare zone verzi din zona Dâmboviţei – Ion Barac Timişoara, realizat de SC GREEN PROJECT SRL Iaşi. 

Zona Dâmboviţei – Ion Barac se întinde de la Calea Şagului până la Ion Barac.

Suprafaţa de zonă verde supusă amenajării este de 9584 mp, din care suprafaţă gazonată 9083 mp, se plantează 6553 bucăţi arbori şi arbuşti, se amplasează 105 bănci şi 105 coşuri de gunoi etc.

La ora actuală trotuarele sunt deteriorate datorită creşterii rădăcinilor arborilor, este necesară instalarea unui sistem de irigare computerizat şi cişmele cu apă pentru băut. Vegetaţia este depreciată din punct de vedere estetic, plantările propuse vor crea o perdea de protecţie verde.

PROPUNEM:

Având în vedere starea actuală a zonei verzi, propunem comisiilor de specialitate aprobarea Studiului de Fezabilitate Amenajare zone verzi din zona Dâmboviţei – Ion Barac Timişoara în valoare de 2.637.000 lei inclusiv TVA conform Devizului general întocmit de SC GREEN PROJECT SRL Iaşi.

